# 1.2 melléklet

# Szólások és mondások a vízről (csoportalkotáshoz)

1. Tiszta vizet önt a pohárba.
2. Megteszem, ha vizet iszom is.
3. A tiszta vizet is megszűri.
4. Vízben van, mégis szomjazik.
5. A víz sem mossa le róla.
6. Késő vizet hordani, mikor már elégett a ház.
7. Zavaros vízben jó halászni.
8. Vizet prédikál, bort iszik.
9. Él, mint hal a vízben.
10. Lassú víz, partot mos.
11. Elől tűz, hátul víz.
12. A víz is méreggé válik benne.
13. Kint van a vízből.
14. Nem sok vizet zavar.
15. Sok víz lefolyik addig még a Dunán.
16. Szegény ember vízzel főz.

Magyarázat a szólásokhoz:

1. Tiszta vizet önt a pohárba. – Tisztázza a félreértéseket, megoldja a zavaros helyzetet.
2. Megteszem, ha vizet iszom is. – Ha rossz vége lesz, akkor is megteszem.
3. A tiszta vizet is megszűri. – Óvatos.
4. Vízben van, mégis szomjazik. – Van neki elég, mégis többre vágyik.
5. A víz sem mossa le róla. – A dolgot nem lehet meg nem történtté tenni.
6. Késő vizet hordani, mikor már elégett a ház. -- Utólag hiába vagy okos.
7. Zavaros vízben jó halászni. – Rendezetlen viszonyok közt próbál érvényesülni.
8. Vizet prédikál, bort iszik. – Képmutató.
9. Él, mint hal a vízben. – Remekül érzi magát, gondtalanul él.
10. Lassú víz, partot mos. – Szívós, kitartó munkával érhetjük el célunkat.
11. Elől tűz, hátul víz. – Mindenfelől veszély fenyeget.
12. A víz is méreggé válik benne. – Nagyon haragos, ingerlékeny.
13. Kint van a vízből. – Sikerül kijutnia a bajból
14. Nem sok vizet zavar. – Keveset számít, nem kelt feltűnést, nemigen avatkozik bele semmibe.
15. Sok víz lefolyik addig még a Dunán. – Soká lesz még az.
16. Szegény ember vízzel főz. – Megelégszik az egyszerűvel.